चोरी-छुपे ली गई थी आलिया भट्ट की फोटो, बोले- हमारे साथ कुछ भी हो सकता है
Bollywood Actress Alia Bhatt Privacy Case बॉलीवुड एक्ट्रेस आलिया भट्ट ने हाल ही में को उनके घर में घुसकर फोटो खींचने पर जमकर फटकार लगाई थी।
बॉलीवुड एक्ट्रेस आलिया भट्ट ने हाल ही में पैपराजी को उनकी प्राइवेट फोटोज लेने पर जमकर फटकार लगाई थी। एक्ट्रेस जब अपने लिविंग रूम में थी तो पड़ोस की छत से दो लोग उन्हें शूट कर रहे थे। इस घटना कि जानकारी खुद एक्ट्रेस ने एक नोट लिखकर सोशल मीडिया के जरिए दी थी। अब आलिया की प्राइवेसी के मामले में रणबीर कपूर लीगल एक्शन लेने जा रहे हैं। मिस मालिनी से बातचीत के दौरान एक्टर ने कहा, 'ये निजता का उल्लंघन है। आप मेरे घर के अंदर शूट नहीं कर सकते हैं और वहां कुछ भी हो सकता है, वो मेरा घर है और यह बिल्कुल गलत था। हम इस पूरे मामले में सही कानूनी तरीकों से एक्शन लेगें।
'ये बेहद शर्मनाक है'
इस दौरान रणबीर ने आगे कहा, 'हम पैपराजी की इज्जत करते हैं। मैं सोचता हूं कि पैपराजी हमारे कल्चर का हिस्सा हैं। हमारा काम एक-दूसरे से चलता है, वो हमारे साथ काम करते हैं, हम उनके साथ काम करते हैं, लेकिन इस तरह की चीजें आपको परेशान कर देती हैं और लोगों की ऐसी हरकत पर शर्म आती है। जो भी हुआ वह बिल्कुल गलत था'।
क्या था पूरा मामला?
बता दें कि बीते दिनों आलिया भट्ट ने अपने इंस्टाग्राम पर एक मीडिया हाउस के द्वारा ली गई दो फोटो शेयर करते हुए लिखा था, ‘क्या ये मजाक है? मैं अपने घर में दोपहर को अपने लिविंग रूम में बैठी थी, अचानक मुझे लगा कि कोई मुझे घूर रहा है…मैंने देखा और मेरे पड़ोस की बिल्डिंग में छत पर दो लोग कैमरे से मुझे शूट कर रहे थे! आलिया ने लिखा था कि ‘कौन सी दुनिया में ऐसा होता है और किसने आपको इसकी परमिशन दी है? उनके इस पोस्ट के बाद कई एक्टर्स ने उनका साथ देते हुए इस घटना की जमकर आलोचना की थी।
सेलेब्स ने किया आलिया का सपोर्ट
आलिया के इस पोस्ट को देखने के बाद उनकी बहन शाहीन भट्ट, अर्जुन कपूर, अनुष्का शर्मा, करण जौहर, स्वरा भास्कर और जाह्नवी कपूर समेत कई सेलेब्स ने भी मीडिया के प्रति अपना गुस्सा जाहिर किया।
अर्जुन ने इस घटना को बताया था शर्मनाक
अर्जुन कपूर ने लिखा, 'एकदम शर्मनाक। ये एक ऐसी चीज हुई है, जहां हर लिमिट को क्रॉस किया गया है। एक महिला अपने खुद के घर तक में सुरक्षित महसूस नहीं कर रही है, जो भी लोग एक पब्लिक फिगर की तस्वीरें निकालते हैं, क्या उनका ये लिमिट क्रॉस करना सही है? इन्हीं लोगों पर हम भरोसा करते हैं और सोचते हैं कि ये फोटो ले रहे हैं, क्योंकि ये इनका काम है, लेकिन इसका मतलब ये नहीं है कि कोई महिला को असुरक्षित महसूस कराने लगेगा और किसी की प्राइवेसी भंग करने की कोशिश में जुट जाएगा। ये किसी को देखना नहीं, बल्कि किसी महिला को स्टॉक करना है मुंबई पुलिस।'
अनुष्का शर्मा ने भी किया सपोर्ट 
अनुष्का ने आलिया का सपोर्ट करते हुए लिखा था, 'ऐसा ये लोग पहली बार नहीं कर रहे हैं। करीब दो साल पहले हम लोगों ने भी इनकी इसी रीजन की वजह से क्लास लगाई थी। क्या आपको लगता है कि ये सब करके आप लोग इज्जत हासिल कर लोगे? ये एकदम शर्मनाक हरकत है। यही वो लोग हैं, जिन्होंने हमारी बेटी की तस्वीरें पोस्ट की थीं, जबकि हम लोगों ने मना किया था और प्राइवेसी की रिस्पेक्ट करने को कहा था।'
